ಜೀವನ್ಮುಖಿ ಸುರೇಶ್

ಜೀವನ್ಮುಖಿ ಸುರೇಶ್ ಟಿ.

ಸಾಂಸ್ಕೃತಿಕ ವಲಯದಲ್ಲಿ `ಜೀವನ್ಮುಖಿ ಸುರೇಶ್’ಯೆಂದು ಚಿರಪರಿಚಿತವಾಗಿರುವ ಟಿ. ಸುರೇಶ್ ಅವರು ಮೂಲತಃ ಮಂಡ್ಯ ಜಿಲ್ಲೆಯ ಮಂಗಲ ಗ್ರಾಮದವರು. 1976ರಲ್ಲಿ ಜನಿಸಿರುವ ಇವರು ಶ್ರೀ ಎಂ.ಜೆ. ತಿಮ್ಮೇಗೌಡ ಮತ್ತು ಶ್ರೀಮತಿ ಮಂಚಮ್ಮ ಅವರ ಸುಪುತ್ರರು. ಕೃಷಿಕ ಕುಟುಂಬದಿoದ ಬಂದಿರುವ ಇವರು ಭಕ್ತಿಗೀತೆಗಳ ಧ್ವನಿಸುರುಳಿಗಳನ್ನು ಹೊರತರುವ ಮೂಲಕ ಸಮಾಜಿಕ ರಂಗಕ್ಕೆ ಬಂದವರು. ಅ ಬಳಿಕ ಸಿನಿಮಾ ವಿತೆರಣೆಯ ರಂಗದಲ್ಲೂ ಕೂಡ ಕೆಲಸ ಮಾಡಿ, ಕಿರುತೆರೆಯಲ್ಲೂ ಕೈ ಆಡಿಸಿದವರು.

ಅಕ್ಷರದ ಸಂಸ್ಕೃತಿಯ ಮೂಲಕ ಸಮಾಜಿಕ ಪರಿವರ್ತನೆಯ ಹಂಬಲ ಹೊಂದಿರುವ ಟಿ. ಸುರೇಶ್‌ರವರು, ಜೀವನ್ಮುಖಿ ಪಾಕ್ಷಿಕ ಪತ್ರಿಕೆಯನ್ನು ಆರಂಭಿಸಿ, ಅದರ ಸಂಪಾದಕರಾಗಿ ಬದ್ಧತೆಯಿಂದ ಕೆಲಸ ಮಾಡುತ್ತಿದ್ದಾರೆ. ಸಾಹಿತ್ಯ, ಸಾಂಸ್ಕೃತಿಕ, ರಾಜಕಾರಣ, ಸಿನಿಮಾ, ಸೇರಿದಂತೆ ವಿವಿಧ ಸಮಾಜಿಕ ರಂಗದ ವಿಚಾರಗಳನ್ನು ತಮ್ಮ ಪತ್ರಿಕೆಯಲ್ಲಿ ಒತ್ತು ನಿಷ್ಟವಾಗಿ ಪ್ರಕಟಿಸುವ ಮೂಲಕ, ಪತ್ರಿಕೋದ್ಯಮದ ಮೌಲ್ಯಗಳನ್ನು ಎತ್ತಿ ಇಡಿಯಲು ಶ್ರಮಿಸುತ್ತಿದ್ದಾರೆ. ಹಲವಾರು ಹೊಸ ಬರಹಗಾರರಿಗೆ ಪತ್ರಿಕೆಯ ಮೂಲಕ ಅಕ್ಷರ ಕೃಷಿಗೆ ವೇದಿಕೆ ಕಟ್ಟಿಸಿಕೊಟ್ಟಿದ್ದಾರೆ.

ಬೆಂಗಳೂರಿನ ಸಾಂಸ್ಕೃತಿಕ ಸಂಘಟನೆಯಲ್ಲಿ ಜೀವನ್ಮುಖಿ ಸುರೇಶ್‌ರವರು ಗಮರ್ನಾಹ ಹೆಸರು. ಅಖಿಲ ಕರ್ನಾಟಕ ಕುವೆಂಪು ಸಾಂಸ್ಕೃತಿಕ ವೇದಿಕೆಯನ್ನು ಸಂಸ್ಥಾಪನೆ ಮಾಡಿ, ಅದರ ಮೂಲಕ ಹಲವಾರು ಸಾಂಸ್ಕೃತಿಕ ಮತ್ತು ಸಾಹಿತ್ಯಿಕ ಚಟುವಟಿಕೆಗಳನ್ನು ಸಂಘಟಿಸಿ, ಸಮರ್ಥವಾಗಿ ಮುನ್ನೆಡೆಸುತ್ತಾ ಸಮಾಜಿಕ ಸೇವೆಯಲ್ಲಿ ನಿರಂತರಾಗಿದ್ದಾರೆ. ಈ ವೇದಿಕೆಯ ಮಹಿಳಾ ಘಟಕವನ್ನು ಆರಂಭಿಸಿರುವುದು ಇವರ ಸಂಘಟನಾ ಚತುರಕ್ಕೆ ಹಿಡಿದ ಕನ್ನಡಿ.

ಜೀವನ್ಮುಖಿ ಟ್ರಸ್ಟ್ ಸಂಸ್ಥಾಪಕರಾಗಿರುವ ಸುರೇಶ್‌ರವರು ಹತ್ತಾರು ಜನಪರ ಕಾರ್ಯಕ್ರಮಗಳ ಮೂಲಕ ಆರೋಗ್ಯ ಪೂರ್ಣ ಸಧಾಭಿರುಚಿ ಸಮಾಜವನ್ನು ಕಟ್ಟಲು ದುಡಿಯುತ್ತಿದ್ದಾರೆ. ತಮ್ಮ ಎರಡು ಸಂಘಟನೆಗಳ ಮೂಲಕ ಹಲವಾರು ಬಡ ವಿದ್ಯಾರ್ಥಿಗಳಿಗೆ ಉಚಿತ ನೋಟ್ ಬುಕ್, ಲೇಖನಿ ಸಮಾಗ್ರಿ ಸಮವಸ್ತ್ರಗಳನ್ನು ನೀಡಿ ಅವರ ವಿದ್ಯಾಭ್ಯಾಸಕ್ಕೆ ನೇರವಾಗಿದ್ದಾರೆ ಹಾಗೂ ನೂರಾರು ಮಂದಿ ಕಿರಿಯ ಮತ್ತು ಹಿರಿಯ ಸಾಧಕರನ್ನು ಗುರುತಿಸಿ ಪ್ರಶಸ್ತಿ-ಪುರಸ್ಕಾರ ನೀಡಿ ಪ್ರೋತ್ಸಾಹಿಸುತ್ತಿರುವುದು ಅವರ ಹೃದಯ ವೈಶಾಲ್ಯತೆ ಸಾಕ್ಷಿ ಪ್ರಜ್ಞೆಯಾಗಿದೆ.

ನಾಡಿನ ಹಲವಾರು ಪ್ರಮುಖ ಗಣ್ಯ ಸಾಹಿತಿಗಳ ಜೊತೆಗೆ ನಿಕಟವಾದ ಸಂಪರ್ಕ ಇಟ್ಟುಕೊಂಡಿರುವ ಜೀವನ್ಮುಖಿ ಸುರೇಶ್‌ರವರು ಪತ್ರಿಕೋದ್ಯಮ, ಸಾಂಸ್ಕೃತಿಕ ಸಂಘಟನೆ ಹಾಗೂ ಸಮಾಜ ಸೇವಾ ಕ್ಷೇತ್ರಗಳಲ್ಲಿ ತಮ್ಮನ್ನು ಸಕ್ರಿಯವಾಗಿ ತೊಡಗಿಸಿಕೊಂಡು ಜನ ಮುಖಿಯಾಗಿ ಗುರುತಿಸಿ ಕೊಂಡಿದ್ದಾರೆ. ಇಂತಹ ಕ್ರಿಯಾಶೀಲ ಪ್ರತಿಭೆಗೆ ನಾಡಿನ ಹಲವಾರು ಸಂಘ-ಸAಸ್ಥೆಗಳು ಪ್ರಶಸ್ತಿ ನೀಡಿ ಸನ್ಮಾನಿಸಿ ಗೌರವಿಸಿರುವುದು, ಸಾಧಕ ವ್ಯಕ್ತಿತ್ವಕೆ ಸಂದಾಯವಾದ ಗೌರವವಾಗಿದೆ.